Κάρολος Στιούαρτ, 3ος δούκας του Ρίτσμοντ

Ο Κάρολος Στιούαρτ, 3ος δούκας του Ρίτσμοντ Τ.Π. (7 Μαρτίου 1639) Δεκέμβριος 1672) ήταν Άγγλος ευγενής, 4ος εξάδελφος του Καρόλου Β΄ Στιούαρτ της Αγγλίας, καθώς και οι δύο κατάγονταν εξ αρρενογονίας από τον Ιωάννη Στιούαρτ 3ο κόμη του Λένοξ.  

 Καταγωγή 
Ήταν ο μοναδικός γιος και κληρονόμος του Γεωργίου Στιούαρτ, 9ου κυρίου του Ωμπινύ, και της συζύγου του λαίδης Κάθριν Χάουαρντ, κόρης του Θεόφιλου Χάουαρντ, 2ου κόμη του Σάφολκ. Ήταν εγγονός του Εσμέ Στιούαρτ 3ου δούκα του Λένοξ. 

 Σταδιοδρομία 
Στις 10 Δεκεμβρίου 1645, χρίστηκε βαρόνος Στιούαρτ του Νιούμπερι, Μπέρκσαϊρ, και κόμης του Λίτσφιλντ, τίτλοι που του απονεμήθηκαν «για να διαιωνίσει τους τίτλους που προορίζονταν να απονεμηθούν στον θείο του» λόρδο Μπέρναρντ Στιούαρτ, νεότερο γιο του δούκα του Λένοξ, ο οποίος είχε σκοτωθεί στη μάχη του Ρόουτον Χιθ στον Αγγλικό Εμφύλιο Πόλεμο τον Σεπτέμβριο του ίδιου έτους. 

Τον Ιανουάριο του 1658, ο Κάρολος Στιούαρτ εξορίστηκε στη Γαλλία και εγκαταστάθηκε στο σπίτι τού θείου του, Λουδοβίκου Στιούαρτ, 10ου κυρίου του Ωμπινύ. Callow, John (2004). "Stuart, Charles, sixth duke of Lennox and third duke of Richmond (1639–1672), courtier and ambassador". Dictionary of National Biography#Oxford Dictionary of National Biography (online ed.). Oxford University Press. ISBN . Retrieved 21 May 2022. (Subscription or UK public library membership required.) Τον επόμενο χρόνο περιέπεσε στη δυσαρέσκεια του Συμβουλίου της Επικρατείας του Προτεκτοράτου, και εκδόθηκαν εντάλματα για την κατάσχεση αυτού και των περιουσιακών του στοιχείων. 

Επέστρεψε στην Αγγλία με τον βασιλιά Κάρολο Β' το 1660, κατά την Αποκατάσταση της Μοναρχίας, και συμμετείχε στο Κοινοβούλιο της Συνέλευσης, δείχνοντας μεγάλη εχθρότητα προς τους υποστηρικτές της Κοινοπολιτείας.  Μετά το τέλος τού 10χρονου εξαδέλφου του Εσμέ Στιούαρτ στις 10 Αυγούστου 1660, τον διαδέχθηκε ως 3ος δούκας του Ρίτσμοντ και 6ος δούκας του Λένοξ.  Την ίδια χρονιά χρίστηκε Κληρονομικός Μέγας Θαλαμηπόλος της Σκωτίας, Κληρονομικός Μέγας Ναύαρχος της Σκωτίας και Λόρδος Υποδιοικητής του Ντόρσετ. Στις 15 Απριλίου 1661 τού απονεμήθηκε το Τάγμα της Περικνημίδας. Dictionary of National Biography, p. 73

Γύρω στο 1660 έκτισε το Ρίτσμοντ Χάουζ στη θέση του γηπέδου μπόουλινγκ του Παλατιού του Ερρίκου Η΄ στο Γουάιτχολ.  Επίσης, κατείχε (και επέκτεινε) το Κόμπαμ Χολ στην κομητεία του Κεντ.

Μετά το τέλος τού θείου του, Λουδοβίκου Στιούαρτ, τον διαδέχθηκε ως 12ος κύεριος του Ωμπινύ, για τον οποίο τίτλο απέδωσε φόρο τιμής δι' αντιπροσώπου στον βασιλιά Λουδοβίκο ΙΔ' της Γαλλίας στις 11 Μαΐου 1670. Τον Ιούλιο του 1667, μετά το τέλος τής εξαδέλφης του, Μαίρης Μπάτλερ, κόμισσας του Άραν, έγινε βαρόνος Κλίφτον. Στις 4 Μαΐου 1668 έγινε Λόρδος Υποδιοικητής και Αντιναύαρχος του Κεντ, από κοινού με τον Χένιτζ Φιντς, 3ο κόμη του Γουίντσιλσι,  και διοικούσε ένα από τα συντάγματα της Πολιτοφυλακής του Κεντ .

Το 1671 στάλθηκε ως πρεσβευτής στην Αυλή της Δανίας, για να πείσει τη Δανία να ενταχθεί στην Αγγλία και τη Γαλλία σε μία σχεδιαζόμενη επίθεση κατά της Ολλανδικής Δημοκρατίας. Ενώ βρισκόταν εκεί στο Έλσινορ   το 1672, απεβίωσε από πνιγμό, σε ηλικία 33 ετών.

 Οικογένεια 
Ο Κάρολος Στιούαρτ νυμφεύτηκε τρεις φορές, αλλά δεν απέκτησε παιδιά. Πρώτα, μετά τον Ιούνιο του 1659, με την Ελίζαμπεθ Ρότζερς και μετά το τέλος της, έπειτα, στις 31 Μαρτίου 1662, με τη Μάργκαρετ Μπάναστερ, χήρα του Γουίλιαμ Λιούις, η οποία απεβίωσε το 1666. 

Ο τρίτος γάμος του έγινε τον Μάρτιο του 1667 με τη Φράνσις Τερέζα Στιούαρτ (1647–1702), εγγονή του Γουόλτερ Στιούαρτ, 1ου λόρδου του Μπλάνταϊρ, γνωστή στην Αυλή ως "La Belle Stuart"  την οποία είχε επιθυμήσει ο εξάδελφος τού δούκα τού Ρίτσμοντ, βασιλιάς Κάρολος Β', ως ερωμένη.

Ο δούκας του Ρίτσμοντ απεβίωσε τον Δεκέμβριο του 1672 και τάφηκε στο Αβαείο του Γουέστμινστερ στις 20 Σεπτεμβρίου 1673. Καθώς απεβίωσε χωρίς απογόνους, οι τίτλοι του εξαφανίστηκαν, με εξαίρεση αυτόν του βαρώνου Κλίφτον, οι οποίοι πέρασαν μαζί με το μεγαλύτερο μέρος τής περιουσίας του στην αδελφή του Κάθριν, λαίδη Ο'Μπράιεν. Στη σύζυγό του, ωστόσο, είχαν παραχωρηθεί τα κτήματα των Λένοξ εφ' όρου ζωής. Chisholm, Hugh, ed. (1911). . Εγκυκλοπαίδεια Μπριτάνικα έκδοση 11η. Vol. 16 (11th ed.). Cambridge University Press. p. 420. Το 1675 οι τίτλοι δούκας του Ρίτσμοντ, δούκας του Λένοξ και κόμης του Μαρς, ξαναδημιουργήθηκαν για τον Κάρολο 1ο δούκα του Ρίτσμοντ και του Λένοξ, τον νόθο γιο του βασιλιά Καρόλου Β' από την ερωμένη του Λουίζ ντε Κερουέιγ.

 Δείτε επίσης 
 Κόμης του Λίτσφιλντ
 Βαρόνος του Κλίφτον

Παραπομπές

 Εξωτερικοί σύνδεσμοι 


Κατηγορία:Τάγμα της Περικνημίδας
Κατηγορία:Οίκος των Στιούαρτ